| *October* |
| --- |
| October viršelis |
| U2 studijinis albumas |
| Išleistas | 1981 m. spalio 20 d. |
| Įrašytas | 1981 m. liepos–rugpjūčio mėn. |
| Trukmė | 41:08 |
| Įrašų kompanija | Island Records |
| Prodiuseris | Steve Lillywhite |
| Apžvalgos |
| * Pitchfork (7.1/10) nuor.
* Allmusic 3 iš 53 iš 53 iš 53 iš 53 iš 5 nuor.
* Robert Christgau (B-) nuor.
* Rolling Stone 4 iš 54 iš 54 iš 54 iš 54 iš 5 nuor.
 |
| U2 chronologija |
| 

|  |  |  |
| --- | --- | --- |
| „Boy"(1980) | **„October"**(1981) | „War"(1983) |

 |

**October** – antrasis studijinis airių roko grupės U2 albumas, išleistas 1981 m. spalio 20 d. Albumas pasižymi dvasingais religiniais dainų tekstais. Jį sudaro 11 dainų, dvi iš jų („Gloria" ir „Fire") išleistos kaip singlai. Dainai „Gloria" taip buvo sukurtas videoklipas.

Istorija
--------

1981 m. vasario mėnesį grupė baigė koncertinį turą, skirtą pristatyti debiutiniam albumui „Boy" ir pradėjo kurti muziką naujam albumui. Tų pačių metų liepą darbai perkelti į įrašų studiją, tačiau sesijų metu fanai pavogė lagaminėlį, kuriame buvo laikomi Bono parašyti žodžiai būsimo albumo dainoms. Nepaisant to, grupė privalėjo tęsti įrašinėjimo darbus, taigi kai kurių dainų žodžius teko tiesiog improvizuoti. 2004 m. spalį dingęs lagaminėlis pagaliau sugrįžo į Bono rankas.

„October" pardavimai parodo, jog tai – mažiausiai populiarumo sulaukęs U2 darbas, dažniausiai grupės fanų mėgstamiausių albumų sąraše atsiduriantis paskutinėje vietoje. Tik viena jo daina, kuri kaip ir albumas vadinasi „October", pateko į U2 kompiliaciją „The Best of 1980–1990". Tačiau 2001 m. žurnalo „CCM Magazine" sudarytame 100 geriausių visų laikų krikščioniškos muzikos albumų sąraše jis užėmė 41-ąją vietą. Tai vienas iš dviejų U2 albumų, patekusių į šį sąrašą. Taip pat čia įtrauktas ir „The Joshua Tree".

2008 m. rugpjūčio 21 d. grupė perleido „October" trimis skirtingais formatais, įtraukdami ir seniau neišleistus bei retus kūrinius.

Dainos
------

Visoms šio albumo dainoms muziką sukūrė U2, o žodžius parašė Bono.

### Albumo dainos

1. „Gloria" – 4:14
2. „I Fall Down" – 3:39
3. „I Threw a Brick Through a Window" – 4:54
4. „Rejoice" – 3:37
5. „Fire" – 3:51
6. „Tomorrow" – 4:39
7. „October" – 2:21
8. „With a Shout (Jerusalem)" – 4:02
9. „Stranger in a Strange Land" – 3:56
10. „Scarlet" – 2:53
11. "Is That All? " – 2:59

### Singlai

1. „Fire"
2. „Gloria"

Pozicijos ir pardavimai
-----------------------

| Šalis | Pozicija | Sertifikatas | Pardavimai |
| --- | --- | --- | --- |
| Jungtinė Karalystė | 11 | Platininis | 300 000+ |
| JAV | 104 | Platininis | 1 000 000+ |
|

Atlikėjai
---------

* Bono – vokalas
* The Edge – gitara, pianinas, palaikantis vokalas
* Adam Clayton – bosinė gitara
* Larry Mullen Jr. – būgnai

Išnašos
-------

1. 1 2  McCormick (2006), pp. 113–120
2. ↑  Rose, Joseph (2016-03-22). „How U2, a Portland bar and a missing briefcase altered music history (photos)". *OregonLive.com*. Advance Internet. Nuoroda tikrinta 2016-03-31.

Šaltinai
--------

* McGee, Matt (2008). *U2: A Diary*. London: Omnibus Press. ISBN 978-1-84772-108-2.
* U2 (2006). McCormick, Neil, ed. *U2 by U2*. London: HarperCollins. ISBN 0-00-719668-7.  Nežinomas parametras `|url-access=` ignored (pagalba)